Hier stroom die giggels sonder ophou | Netwerk24
Deur AJ Opperman 15 Augustus 2020 10:00
Dit word Saterdag om 19:00 aangebied.
Van der Walt, 'n deeltydse veiligheidswag, gaan vertel waarom hy nie Covid-19 kan opdoen nie en waarom hy aanvanklik gesukkel het om 'n masker te dra.
"Hy is nie die enigste mens wat 'n verskyning maak nie," sê Committie oor die konsert waarin nuwe sowel as ouer sketse uit 'n loopbaan uit sy 23 vorige komedievertonings gebruik word.
"Rob van Vuuren, Greg Karvellas en JP Duminy gesels saam. Hulle het reeds hul insetsels verfilm."
Die konsert sal ook 'n klein gehoor hê.
"Ek mis dit om voor 'n gehoor op te tree. Daar sal so 20 stuks mense in die gehoor wees. Daar is sekere dinge wat dieselfde is wanneer jy 'n konsert virtueel aanbied, maar 'n mens kry lekker energie uit die gehoor."
Die konsert bestaan ook uit 'n dansvertoning en 'n lofgedig vir Suid-Afrika.
" 'n Mens het nogal pret op stel as 'n klomp snaakse mense saam in een vertrek is. 'n Mens verlig eintlik die spanning. Daar is 'n wonderlike energie."
* Die konsert duur 65 minute. Die konsert sal drie dae lank beskikbaar wees nadat jy bespreek het. Kaartjies kos R80. Besoek quicket.co.za om te bespreek.